BODOLAND रादाब: मुसलपुर, 25 सेप्तेम्बर: रायजोयाव जोलुर गेलेनायनि फारसे सांग्रांथि लाखिनाय आरो गोजौ थाखोनि बादायलायनायाव बाहागो लाहैनो हानाय रोंगौथिखौ बांहोनो थाखाय बिटिआर हालामाव जोलुर गेलेनायनि फारसे गोसो जानायखौ बांसिनै नुनो मोन्दों । थिक बे बायदिनो बाक्सा जिल्लानि बेन्दोंआव थानाय दक्षिण बास्का दख’रा एबसुनि बानजायनायाव 13 बोसोरनि उन्दै गथ’साफोरनि जोलुर बादायलायानाय खेलाखौ थांनाय 19 सेप्तेम्बरनिफ्राय जागायनानै फाइनेल खेलाखौ 1 नं पमुवा’पटार आरो चौधुरीटुप गामिनि गेजेराव गेलेनाय जायो । फाइनेल बादायलायनायाव चौधुरीटुक क्लाबा गल 3 आरो आरो 1 नं पमुवा’पटार क्लाबा गल 1 सोनो हायो आरो चौधुरीटुक क्लाबा देरहानो हायो । बिटिआरनि ना फिसिनाय आरो जिब जुनार अनसाय आफादनि मावफुं सोद्रोमा राकेश ब्रम्हया फाइनेल खेलाखौ बेखेवनानै बुंथियोदि जोलुर खेलाजों लोगोसेनो मोनफ्रोमबो खेला गेलेगिरिफोरनि खाबु बादियै जेसेबां हायो मदद होगोनखौ फोरमायथियो बिटिआरनि मावफुं सोद्रोमा राकेश ब्रह्मया । बेजों लोगोसेनो फाइनेल खेला गेलेगिरि बिथांमोननो गस्ला आरो फेन राननानै होयो मावफुं सोद्रोमा राकेश ब्रह्मया । बेजों लोगोसेनो बाक्सा जिल्ला एबसुनि गाहाइ नेहाथारि नन्देस्वर बर’या बान्था रानगिरि महरै बाहागो लायो आरो जोलुर गेलेनायखौबो मोनसे केरियार महरै लानानै जाहाथे लाइमोनफोरा जाफुंसार जिउ दानो हायो आरो नेसनेल आरो इन्टारनेसनेल थाखोयाव गेलेहैनो हायो बे थांखिजों दुलाराय बर’ फरायसा आफादा मोनसे थांखि महरै लाबोदों होनना फोरमायथियो । दक्षिण बाक्सा दख’रा एबसुनि बानजायनायाव खुंफुंनाय 13 बोसोरनि उन्दै गथ’फोरनि जोलुर बादायलायनायाव गासै मोन 10 हानजाया बाहागो लाफैदोंमोन । बेनि गेजेराव चौधुरीटुक क्लाबया देरहालांङो । बे जोलुर बादायलायनायाव जिल्ला एबसुनि सोलोंथाइ नेहाथारि नितु कुमार ब्रह्म, दक्षिण बाक्सा दख’रा एबसुनि आफादगिरि महत बर’, गाहाइ नेहाथारि महरसा नार्जारी, मुसलपुर ब्लकनि टिसिएलचिचि सेयारमेन मनेस्वर बसुमतारी बिथांमोनहा आलासि महरै बाहागो लादोंमोन ।